Ուսումնասիրության հիման վրա կազմված զեկույցում հեղինակները մտահոգություն են հայտնել Թուրքիայում Էրդողանին քննադատների դեմ ուղղված մեղադրանքների եւ սպառնալիքների կապակցությամբ: «Ընդդիմադիրները պնդում են, որ ապրիլի դրությամբ Թուրքիայում 152 ազատազրկած լրագրող կա: Անցյալ տարվա հեղաշրջման փորձից հետո, ընդհանուր առմամբ, փակվել է ավելի քան 170 լրատվամիջոց, այդ թվում՝ թերթեր, ինտերնետային կայքեր, հեռուստաալիքներ եւ լրատվական գործակալություններ: Աշխատանքից հեռացվել է 2500 լրագրող»,- ասված է զեկույցում: